Прыблізны кошт рэалізацыі дадзенай канцэпцыі немалы і раўнаварты каля 150 мільёнаў долараў, што складае прыкладна паўтара гадавога гарадскога бюджэту альбо 9–10% Мінскага абласнога бюджэту. Але, уявіце сабе, што сумарныя эканамічныя выгоды ад рэалізацыі канцэпцыі яшчэ большыя! Акрамя таго, дадзены дакумент ёсць адказам на выклікі новага часу — падвышэнне сацыяльнай мабільнасці, змену структуры эканомікі, рост аўтамабілізацыі грамадства. Будзем ігнараваць гэтыя выклікі — застанёмся на ўзбочыне часу; адкажам на іх — і наш горад атрымае шанец стаць канкурэнтаздольным і паспяховым у глабальным асяроддзі.